Buhund Norway

**''Buhund'' Norway** atau **anjing gembala Norway** ialah satu baka anjing daripada jenis spits. Ia berkait rapat dengan anjing gembala Iceland dan anjing Jämtland. *Buhund* digunakan sebagai anjing gembala dan ladang serba guna, serta anjing penjaga.

## Perihal

### Penampilan umum
*Buhund* Norway mempunyai profil segi empat sama, sedikit kurang bersaiz sederhana dan memiliki ekor melingkar ketat yang terletak tinggi-tinggi ke atas tengah-tengah belakang. Kepalanya berbentuk baji dengan telinga tajam dan hidung hitam. Belakangnya separas dan ia memiliki dada dalam.

### Ukuran
Julat saiz *buhund* kira-kira ialah  dengan jantan yang berukuran  dan betinanya yang berukuran hingga setinggi . Julat beratnya ialah  untuk jantan dan  untuk betina.

### Bulu
Kuning gandum – Mana-mana cahaya warna antara krim pudar dengan jingga cerah, dengan bulu berhujung gelap atau tanpa bulu berhujung gelap; sesedikit putih yang mungkin; topeng hitam diterima. Hitam – lebih diingini tanpa terlalu banyak kesan gangsa; sesedikit putih yang mungkin. Kawasan dengan putih yang diizinkan: gelang putih tipis di sekitar leher, takik tipis pada muka, tompk kecil bulu putih pada dada, kaki dan hujung ekor putih. Anjing kelabu dengan lapis bulu serupa dengan anjing pemburu elk Norway kadang-kadang terdapat. Di United Kingdom, sabel serigala juga tersenarai dalam piawaian baka The Kennel Club.

### Perangai
*Buhund* Norway ialah baka sangat ceria dan aktif. Ia tidak semudahnya letih dan memerlukan senaman berpanjangan harian. *Buhund* Norway perlu menghabiskan tenaganya dan ia menjadi bersifat pemusnah dan berperangai buruk jika diabaikan atau kerap disuruh kekal diam. Sekali dengan paras kegiatan dan tenaga tingginya, ia juga amat bersikap penyayang dan terkenal kerana kecintaannya terhadap kanak-kanak. Walau bagaimanapun, oleh sebab paras tenaga tinggi dan keperluan untuk pelatihan intensif, *buhund* Norway patut sentiasa dipantau, terutamanya di sekitar kanak-kanak dan warga emas. Baka ini suka berpelukan dan mengucup-ngucup tuannya dan keluarganya. Ia menjalin ikatan kukuh dengan tuannya. Maka, ia merupakan anjing penjaga semula jadi. Ini dapat menyebabkan tingkah laku menjauh dan kewaspadaan atau keresahan di sekitar orang asing. Pemilik baharu mungkin memandang ini sebagai masalah, oleh sebab *buhund* Norway mungkin menyalak terhadap setiap bunyi baharu yang membimbangkan atau pergerakan. Ia kuat berkomunikasi dan berani, namun jarang tersentap atau menggigit tanpa provokasi.

*Buhund* Norway adalah amat cerdas. Ia amat keras kepala dan mempamerkan keinginan kuat untuk diajar dan mempelajari perkara baharu. Jika rangsangan betul tidak disediakan, baka ini mungkin bergantung pada tingkah laku pemusnah atau tidak betul. Baka *buhund* mudah bosan dan diketahui menjadi gelisah. Senaman harian diperlukan. Baka ini sesuai untuk para pemilik yang mampu mengkhususkan waktu untuk senaman dan latihan. Dengan keinginan untuk kegiatan dan pembelajaran sekali gus dengan paras tenaga tinggi, *buhund* Norway merupakan anjing yang cemerlang dalam ketangkasan. Orang yang menjalani kehidupan dengan gaya hidup aktif atau mencari anjing yang dapat dilibatkan dalam sukan anjing bersama-sama pasti menghargai keperibadian *buhund* Norway. Ia juga anjing unggul untuk orang yang atletik dan menginginkan anjing untuk ikut serta semasa berlari, berkembara, berbasikal. Baka ini pendamping baik untuk penggemar sukan.

### Kesihatan
*Buhund* Norway terdedah kepada isu mata terwaris dan displasia pinggul.

### Penjagaan bulu
*Buhund* Norway mempunyai lapis bulu pendek hingga sederhana panjang yang tidak kusut semasa ganti bulu. Pemberusan mingguan elok sahaja, tetapi pemberusan tambahan diperlukan semasa anjing berganti bulu dua kali setahun.

## Sejarah
*Buhund* Norway tergolong dalam kelas besar anjing yang dipanggil jenis spits. Terdapat banyak keragaman saiz, bulu, dan warna dalam kalangan baka spits. Anjing ini melindungi ladang dan menggembala lembu dan biri-biri.

### Asal usul nama
*Buhund* diterbitkan daripada perkataan bahasa Norway *bu* "rumah ladang; bangunan ringkas atau pondok gunung" (tempat tinggal gembala yang menjaga kawanan ternakannya pada musim panas) tetapi juga dapat memaksudkan "ternakan", dan *hund* "anjing". *Buhund* moden dibiakbakakan di kawasan pinggir laut barat Norway yang cenderung hujan.

## Lihat juga
* Senarai baka anjing

## Catatan

## Rujukan